polyglot-tagger/wikipedia-language-snippets-filtered huggingface dataset:
ཅེས་གླུ་དེ་ལྟར་ཕུལ་བ་དང༌། ཁྲོ་ཐུང་གི་བསམ་པར་འབྲུ་ཁ་རིང་རྒྱལ་མོ་གསེར་མཚོ་མ། ཁ་རྒྱགས་ནས་སྣ་མ་དྲོངས་བའི་བུ་མོ་ཞིག་རེད། ང་ལ་སྐྱིད་པའི་ལྷ་གསོལ། དགའ་བའི་གླུ་ལེན། མཚར་བའི་བྲོ་རྡུང་བྱ་རྒྱུ་ཕར་ལྟར་བཞག ཁྱེད་བུད་མེད་ཀྱིས་ང་ལ་དམའ་འབེབས་ཀྱི་ལོ་རྒྱུས་མང་པོ་བཤད་པ་དེ་རྣམ་རྟོག་རྟིང་ནས་ཡོད། སྨན་བུ་མོའི་ལོ་རྒྱུས་ང་ཡིས་ཤེས། ཤེས་ལུགས་ལོ་རྒྱུས་བཤད་དགོས་ན། ཁ་རིང་རྒྱལ་མོ་ལེགས་པར་ཉོན་ཟེར་ཏེ། ཁྲོ་ཐུང་གིས་ཁ་རིང་རྒྱལ་མོ་ལ་ཁ་རྡུང་ཚིག་རྡུང་བཏབ་པའི་གླུ་འདི་འདྲ་ཞིག་བླངས་སོ། །
གླུ་ཨ་ལ་ཐ་ལ་ཐ་ལ་རེད། །ཐ་ལ་མོ་གླུ་ཡི་ལེན་ལུགས་རེད། །ཐེངས་གསུམ་ངག་གི་འགུགས་གླུ་རེད།་་་་༌།གླུ་འདི་གླུ་ངོ་མ་ཤེས་ན། །ཁྲོ་ཐུང་ངར་བའི་དཔའ་གླུ་རེད། །འབྲུ་ཁ་རིང་རྒྱལ་མོ་ཚུར་ལ་གསོན། །ཁྱོད་གསེར་མཚོ་རྣ་བ་ཚུར་ལ་ཉོན། །མི་སྡོད་མོན་ལ་འགྲེ་ལེ་ཡིན། །ལྷོ་མོན་མོན་གྱི་རྒྱལ་ས་ནས། །སྲས་མོ་མེ་ཏོག་ལྷ་མཛེས་དེ། །ངེད་སྟག་རོང་མཁར་ནང་བསུ་ལེ་ཡིན། །མཁར་ཁྲ་མོའི་ལྡེ་མིག་བརྒྱད་ཅུ་དེ། །མེ་ཏོག་ལག་ལ་འཇོག་རྒྱུ་ཡིན། །ཁྱོད་ཨ་འབོག་བུ་མོ་ཐབ་གཡོག་བྱེད། །ཁྱོད་གསེར་མཚོའི་ཡིད་ལ་དེ་ལྟར་ཞོག །
ཅེས་གླུ་དེ་ལྟར་བླངས་པ་དང༌། ཁ་རིང་རྒྱལ་མོ་གསེར་མཚོ་ཡིས། ཁྲོ་ཐུང་ཁྱོད་ལུས་ལ་རྒས་རྒྱུ་མེད་གདའ། ངོ་ལ་ཚ་རྒྱུ་མི་འདུག མ་ཕུགས་ང་རང་གཉིས་ཚེ་ཕུགས་སྐྱིད་སྡུག་སྙོམས་པའི་བཟའ་ཚང་ཞིག་འོང་ས་མ་རེད། ལ་ཆེན་གྱི་ཞལ་ཤ་ཚོད་པའི་གཏམ་འདི་ཉོན་ཨང་ཟེར་ཏེ་གླུ་འདི་འདྲ་ཞིག་བླངས་སོ། །
དེ་ལྟར་བརྡ་ལན་འབྱོར་བ་ལྟར་སེར་པོ་ཧོར་གྱི་ས་ཆ་ནས། དཔའ་བོ་ཤན་པ་དམར་པོ་དེ་མེ་དམར་པོ་གནམ་ལ་འཕྱུར་འདྲ་དང༌། བཙན་རྒོད་མཐོངས་ལ་འཁྱིལ་འདྲ་ཞིག་བྱས་ཏེ། ཧོར་དམག་འབུམ་ཚོ་བཅུ་གཉིས་ཀྱི་ནང་ནས་དམག་འཕྲུ་དམར་མེ་ལྕེ་འབར་འདྲ་ཁྲི་དམག་ལྔ་ཧྲག་བསྡུས་ཀྱིས་གླིང་གི་ཕྱོགས་སུ་བྱོན་ནས་གླིང་ས་མཐོང་བ་ཀུན་སྨོན་གྱི་རྩེད་ཐང་དུ་སྒར་བཏབ།
ཁྲོ་ཐུང་གི་བསམ་པར། དེ་རིང་བྱ་དཀར་མངོན་ཤེས་མདེའུའི་ལུང་བསྟན་དེ་ངོ་མ་ཡིན་འདྲ། ད་ལོ་མོན་གྱི་བུ་མོ་མེ་ཏོག་ལྷ་མཛེས་དེ་མོ་ལོ་ཉི་ཤུ་རྩ་གསུམ་ཡིན་ས་ཡོད། དེ་ངེད་ཀྱི་སྲས་ལྷ་རྒོད་འབུམ་ལུ་དང་རྒྱ་སྲས་མ་ཎི་ཀ་ར་གཉིས་ཀྱི་མདུན་མར་མངགས་དགོས་བསམས་ནས། ཁྲོ་ཐུང་གིས་ཁ་རིང་རྒྱལ་མོ་ལ་གླུ་འདི་འདྲ་ཞིག་ཕུལ་ལོ། །
སྐབས་དེར་དཔའ་བོ་གཡུ་ལྷ་ཐོག་སྒྱུར་གྱིས་ཞལ་འཛུམ་པའི་སྒོ་ནས། སྟོབས་སེང་ཆེན་རྒྱལ་པོ་ང་ཡི་ནོར་བུ། ཁྱེད་ཐུགས་བཟང་ངན་མངོན་ཤེས་ཅན། ང་གཡུ་ལྷ་རང་དགའ་རང་འཛིན་བཟུང༌། དྲིན་ཕ་མས་ཁྱབ་བསྒྲགས་མ་བྱས་ཀྱང༌། ཕོ་གཡུ་ལྷ་རིག་པ་རྣོ་ལེ་རེད། འཛམ་གླིང་རི་ཆེན་རི་རྒྱུས་ཀྱི་བཤད་པ་གཡུ་ལྷ་ང་ལ་ཡོད་ཅེས་ཞུས་ནས། གཡུ་ལྷས་དཔའ་དྲུག་འགྱུར་ལ་དྲངས་ནས་གླུ་འདི་འདྲ་ཞིག་ཕུལ་ལོ། །
བསམ་ཡས་གཙུག་ལག་ཁང་གི་རྡོ་རིང་དེ་ཧ་ལམ་སྤྱི་ལོ779ཡས་མས་སུ་བཞེངས་པ་དང་། རྡོ་རིང་གི་མདུན་ངོས་སུ་བོད་ཡིག་ཐིག་ཕྲེང22ལས་གཞན་ངོས་རྣམས་སུ་ཡི་གེ་གཅིག་ཀྱང་མེད། རྡོ་རིང་གི་ཡིག་འབྲུ་རེ་འགའ་དག་ཡོད་པ་ལས་བོར་བརླག་བྱུང་མེད། མཐོ་ཚད་ལ་སྨི3.8དང་སྟེགས་བུའི་མཐུག་ཚད་ལ་སྨི0.8ཡོད། བསམ་ཡས་གཙུག་ལག་ཁང་གཞུང་སྒོའི་ལྷོ་ངོས་རྩིག་འགྲམ་དུ་ཡོད།
ཁོང་གིས་རང་གི་གསང་རྣམ་བརྩམས། སློབ་དཔོན་གཡུ་སྒྲ་སྙིང་བོའི་སྐྱེ་བ་ཡིན་པར་ཞལ་གྱིས་བཞེས། ལུང་བསྟན་ལ་ཐོགས་པ་མེད། ལྷས་སྒོམ་ཐང་དུ་འབྲོག་སྡེ་ཆེན་པོ་ཞིག་ཆགས་ནས་རང་དགོན་གྱི་སྦྱིན་བདག་ཏུ་འགྱུར་ཞེས། དབལ་ཤུལ་རྨེ་བ་ཆགས་རྒྱུའི་ལུང་བསྟན། གཞན་ཡང་།
ཞེས་ལྷ་རམས་པ་ཚང་ལྷ་ས་ནས་རང་དགོན་དུ་ཕེབས། དགེ་རྒན་རིན་པོ་ཆེ་བསམ་གཏན་རྒྱ་མཚོ་རྒྱ་ནག་ནས་རང་དགོན་དུ་ཕེབས་ཏེ། རྣམ་གཉིས་ཀྱིས་འཆད་ཉན་དགེ་རྒན་གནང་ནས། དགོན་པ་སྐྱོང་བཀུར་མཛད་པ་ལུང་བསྟན་པ་དང་།
ཞེས་རྒྱ་གར་དུ་དབྱིན་ཇི་སླེབས་པ་དང་། རྒྱ་ནག་ཏུ་ཨུ་རུ་སུ་སླེབས་པ་དང་། མི་ཚེ་གཅིག་དང་གཉིས་ནས་བོད་ཡུལ་དུ་བསྟན་པ་ནུབ་པར་ལུང་བསྟན་པ་དང་།
ཞེས་དམར་དམག་ཕྱིར་ལོག་པའི་རྗེས་སུ། དགོན་སྡེ་སླར་ཆགས་པར་ལུང་བསྟན་པ་སོགས་ལུང་བསྟན་སྣ་ཚོགས་ཡོད། གསུང་རྩོམ་ཡང་། ཕུར་བའི་སྒོམ་ཁོག་སོགས་པོད་ཁ་ཤས་ཡོད། བླ་བྲང་གི་ཨ་ལགས་ཆོས་རྫོང་ཚང་གིས་གསུང་འབུམ་བླ་བྲང་ནས་དཔར་ཕུད་རྒྱུ་ཡིན་ཟེར་ནས་ཆ་ཚང་ཁྱེར། ཆོས་རྫོང་ཚང་གི་ཁང་བ་ལ་མེ་ཤོར་ནས་ཐམས་ཅད་བསྲེགས། དམུ་དགེ་དགོན་དུ་གྲྭ་ཚང་ལ་གསང་འདུས་ཀྱི་དབང་དང་། སེམས་བསྐྱེད་མཆོད་པ་གནང་། ཕྱོགས་གཞན་དུའང་བཀའཆོས་དུ་མ་གནང་། དགོན་པའི་ཁྲིར་བསྐོས་ཀྱང་དགོངས་པ་ཞུས་ཏེ་མ་བཞུགས།
ཀིརྟི་བློ་བཟང་འཕྲིན་ལས་སྐུ་བསྙུན་སྐབས་འདི་བ་གདན་དྲངས་ཕུར་བའི་སྒྲུབ་པ་བཙུགས། བསྒྲལ་ཆོག་གི་སྐབས་སུ་ཧོམ་ཁུང་ནང་དུ་ཀླུ་ཐེ་ནག་པོ་སྦྲུལ་རྭ་ཅན་གྱི་གཟུགས་སུ་དངོས་སུ་བཀུག་སྟེ། ཕུར་བུས་སྐེད་པ་དུམ་བུར་བཅད་དེ་བསྒྲལ། སྦྲུལ་རོའི་རྭ་བཅད་དེ། བྱང་ཆུབ་རྒྱ་ཅོག་ཟེར་བའི་གའུའི་ནང་དུ་ཡོད་འདུག སྦྲུལ་རོའི་མནན་རྫས་བྱས་ཏེ་སྲི་མནན་བརྒྱབ། ཀིརྟི་རིན་པོ་ཆེའི་སྐུ་བསྙུན་དྲངས། འབུལ་བ་གཏོས་ཆེན་ཕུལ། དམུ་དགེ་དགོན་གྱི་ནུབ་ཕྱོགས་ཀྱི་མཆོད་རྟེན་ཆེན་པོ་དེ་ཡང་ཁོང་གིས་བཞེངས་པ་དང་། གནས་ཆུང་ལྷ་ཁང་རྙིང་བ་ཡང་ཁོང་གིས་བཞེངས།
ཞེས་བྲིས་ཡོད། ཕྱག་བྲིས་ཤིན་ཏུ་ལེགས། དཔལ་ཡུལ་དུ་ལན་གཉིས་བྱོན། ཕྱིར་ཕེབས་ནས་དགུ་ཁོག་ཏུ་འབྲོག་རུ་བྱས་ནས་བཞུགས། སྐྱབས་གནས་པ་མང་བོ་འདུས་པས་དགུ་རུ་མ་ཞེས་འབྲོག་སྡེ་ཆེན་པོ་ཁྱིམ་བརྒྱ་ལྷག་ཡོད། ཁྲོ་ཆུའི་སྨད་དུ་སོ་མང་རྒྱལ་བོའི་སྐུ་ཚབ། ངར་རྩདང་། ནང་སོ་སྤུན་གཉིས་དབང་ཐང་ཆེན་པོར་གྱུར་ནས། མི་སེར་ལ་མནར་གཅོད་དང་། དགེ་རྙིང་གི་དགོན་པ་བཅུ་གསུམ་མེད་པར་བཏང་། བླ་སྤྲུལ་རྣམས་ལ་གྲུབ་རྟགས་སྟོན་བཅུག ཧ་མཐའ་སྤྲུལ་སྐུས་མེ་མདའ་ལ་མདུད་པ་བརྒྱབ། ཁེ་ཚང་
དེའི་སྤྲུལ་སྐུ་ཚ་ཁོའི་མཁར་བདག་ཟག་ལ་ཚང་ལ་འཁྲུངས། ཆུང་དུས་ནས་ཤ་མི་གསོལ། རང་དགོན་དུ་ཆོས་གྲྭར་ཞུགས་ནས་སློབ་གཉེར་གནང་། དཔལ་ཡུལ་དུའང་ཕེབས། རང་དགོན་དུ་གནས་ཆུང་བརྩན་ཁང་གསར་བ་ཁྱད་མཚར་བཞེངས། དམུ་དགེ། ཚ་ཁོ། རྔ་བ་སོགས་སུ་འགྲོ་དོན་རྒྱ་ཆེར་མཛད། དབུ་ལ་ཐོག་བབ་པ་བཟུང་། དགུང་ལོ་བཞི་བཅུའི་ཐོག་རྔ་བའི་ཁཱ་ཤི་དགོན་ནས་སྐུ་འདས། གདུང་ལ་འཇའ་ཟུག
ཁེ་ཚང་བླ་མ་རིན་པོ་ཆེ་ནི། རྒྱལ་རོང་སྒོམ་ཆེན་པའི་ཡང་སྤྲུལ་ཡིན། རྒྱལ་རོང་བླ་མ་སྒོམ་ཆེན་པ་ནི་ཀརྨ་ཆགས་མེད་ཀྱི་དངོས་སློབ་སྒོམ་ཆེན་རྣམ་གསུམ་གྱི་ཡ་གྱལ་ཡིན། ཁོང་གིས་ཁྲོ་ཆུའི་སྟོད་དུ་ཕེབས་ནས་ས་སྟོད་དགོན་པ་བཏབ། །
ས་ཆེན་ཀུན་དགའ་སྙིང་པོ་ནི་རབ་བྱུང་གཉིས་པའི་ཆུ་སྤྲེལ་༡༠༩༢ ལོར་ཡབ་དཀོན་མཆོག་རྒྱལ་པོ་དང་ཡུམ་མ་ཅིག་ཞང་མོ་གཉིས་ཀྱི་སྲས་སུ་སྐུ་འཁྲུངས་ཤིང་། ཕྱི་ལོ་༡༡༠༢་ལོ་ཡབ་སྐུ་གཤེགས་པས། བ་རི་ལོ་ཙཱ་བས་གདན་ས་ལོ་བརྒྱད་ལ་མཛད། དེས་ནས་ཁོང་གིས་ཕྱི་ལོ་༡༡༡༡ ཡན་མན་ནས་གདན་ས་མཛད་པ་དང་། ཁོང་ལ་སྲས་སྲོས་བུ་བཞི་བྱུང་བ་སྟེ། ཀུན་དགའ་འབར། བསོད་ནམས་རྩེ་མོ། གྲགས་པ་རྒྱལ་མཚན། དཔལ་ཆེན་འོད་པོ་བཞི་རིམ་པ་ལྟར་འཁྲུངས་བ་དང་རབ་བྱུང་གསུམ་པའི་ས་ཕག་སྟག་གི་ལོ་ ༡༡༥༨ སྐུ་གཤེགས་པ་ཡིན་ནོ།།
དེ་ཡང་ས་ཆེན་གོང་མ་ཞེས་པའི་འཁོན་དཀོན་མཆོག་རྒྱལ་པོ་ལགས་ནི། བོད་སིལ་བུར་ལོ་༣༤༧་ལ་ཐོར་ནས་ལོ་གཉིས་ཀྱི་རྗེས་ཕྱི་ལོ་༡༠༣༤་ལོར་ཤཱཀྱ་བློ་གྲོས་ཀྱི་སྐུ་སྲས་གཉིས་པ་ཡིན། ཁོང་གིས་ཕྱི་ལོ་༡༠༧༣་ལོར་ས་སྐྱ་བོའི་ཐོག་ཏུ་ས་སྐྱའི་དགོན་པ་བཏབ་པས། དེ་ནས་ས་སྐྱ་ཞེས་པ་འམ་ས་སྐྱའི་གྲུབ་མཐའ་ཞེས་པ་འདི་བྱུང་བ་ཡིན་ལ། གོང་མ་རྣམ་ལྔའི་ཡ་གྱལ་ས་ཆེན་ཀུན་དགའ་སྙིང་པོའང་སྲས་སུ་འཁྲུངས་པ་དང་། རབ་བྱུང་གཉིས་པའི་ཆུ་རྟ་༡༡༠༢་ལོར་དགུང་ལོ་དྲུག་ཅུ་རེ་དགུའི་ཐོག་སྐུ་གཤེགས་པ་ཡིན་ནོ།།
སློབ་དཔོན་བསོད་ནམས་རྩེ་ནི་ཡབ་ས་ཆེན་ཀུན་དགའ་སྙིང་པོ་དང་ཡུམ་མ་ཅིག་འོད་སྒྲོན་གཉིས་ཀྱི་སྲས་སུ་ཕྱི་ལོ་༡༡༤༢ ལོ་འཁྲུངས་པ་དང་། ༡༡༨༢ སྐུ་གཤེགས། ཡབ་ཀྱི་རྗེས་སུ་གདན་ས་བཟུང་། དགེ་བསྙེན་གྱི་སྡོམ་པ་བཞེས། མཐར་ཐུག་གི་ངེས་དོན་སྙིང་པོའི་ཐེག་པ་སྟེ་འབྲས་བུའི་ཐེག་པ་དང་། གསང་ཕུ་འམ་ནེའུ་ཐོག་ནས་ཕྱ་པ་ཆོས་ཀྱི་སེང་གེར་བསྟེན་ནས། ལོ་བཅུ་གཅིག་ལ་དབུ་ཕར་སོགས་གསན་སྦྱོང་མཛད་པས། མཁས་པར་ཆགས་པ་ཡིན་ནོ།།
དཔལ་མཉམ་མེད་རི་བོ་དགེ་ལྡན་པའི་སྐྱེས་ཆེན་དམ་པ་རྣམས་ཀྱི་གསུང་བཏུས་ལེགས་བཤད་གསེར་གྱི་ཐང་མ་ཞེས་བྱ་བ་བཞུགས་སོ།
དེ་རྣམས་དངོས་པོ་ལ་མན་ངག་མཐར་ཐུག་ཡིན་ཀྱང་།ཕྱི་དུས་ཀྱི་གང་གང་ཟག་ལ་དེ་འཆར་མ་ཐུབ་པ་ནི་སྔོན་གྱི་དུས་ལས་ཕྱི་དུས་སུ་བློའི་མཐུ་རྣམས་རིམ་གྱིས་བྲི་བའི་གནད་ཀྱིས་ཡིན་གྱི།མན་ངག་གི་གནད་མཐར་ཐུག་པ་རྣམས་དེར་མ་གསལ་བ་མིན་ནོ།།
གདམས་ངག་ཉམས་སུ་ལེན་པ་མི་བྱེད་པརམཐོམ་རྒྱག་ཏུ་ཞུགས་ནས་ལམ་བགྲོད་པ་ནི།རྒྱ་མཚོའི་ཕ་མཐའ་ལ་འགྲོ་འདོད་པས་སྔོན་དུ་རྒྱུས་ཅན་རྩད་མི་གཅོད་པར་ཐོམ་རྒྱག་བྱེད་པ་དང་འདྲའོ།།
དེ་རིང་མི་འཆི།དེ་རིང་ཡང་མི་འཆི་ཞེས་མི་འཆི་བའི་ཕྱོགས་བཟུང་བའི་བློ་དེས་བསྒྲུབས་ནས་ཆོས་ལ་འཇུག་ཏུ་མི་སྟེར།
རྗེ་ཉི་མ་ཐང་བ་ཤེས་རབ་སྦྱིན་པ་དང་། ཀུན་མཁྱེན་འཇིགས་མེད་དབང་བོ་སོགས་དཔེ་ཆར་བལྟས་ནས་རྟོགས་པ་མཐོན་པོར་སོང་བ་ཡིན་པས་ཐམས་ཅད་ཀྱི་དཔེ་ཆ་རེར་བལྟ་བ་གལ་ཆེ།
ཅི་ཡང་མི་ཤེས་པའི་བླུན་པོ་ཁ་བཙུམ་ནས་བསྡད་ན་སངས་རྒྱས་ཀྱི་བསྟན་པ་ལ་གནོད་པ་ཆུང་།
གྲུབ་མཐའ་སྣ་ཚོགས་བསྲེས་པ་ལ་དག་སྣང་དུ་རློམ་པ་ནི་གནད་ངོས་མ་ཟིན་པའི་མཚང་ཕྱི་རོལ་དུ་ཐོན་པ་ཡིན།
གནའ་དུས་མཁན་སློབ་ཆོས་གསུམ་གྱི་སྐབས་ཆོས་གོས་ངུར་སྨྲིག་ཅན་གྱི་སྡེ་དང་།གོས་དཀར་ལྕང་ལོ་ཅན་གྱི་སྡེ་གཉིས་ལ་བླ་མཆོད་སྡེ་གཉིས་ཞེས་གྲགས་མོད།ད་ལྟ་དེ་གཉིས་གཅིག་ཏུ་བསྲེས་ནས་མགོ་ལ་སྐྲ་ཐོར་ཅོག་དང་།ལུས་ལ་ཆོས་གོས་ངུར་སྨྲིག་གྱོན་པ་མང་བོ་སྣང་སྟེ།བན་མིན་སྔགས་མིན་བན་མ་སྔགས།།ཤ་སྐལ་ཐུད་སྐལ་ཀུན་ལོན་ཀྱང་།།ཕོ་མིན་མོ་མིན་མ་ནིང་ལྟར།།བན་ཁྱུར་བོན་ཁྱུར་མི་ཚུད་པས།།ཅི་བདེར་རོལ་ལ་གཙྪ་མུཿ།།
མང་ཚོགས་ལམ་ཕྱོགས་དང་མཐུན་པའི་དགོངས་དོན་ལྟར་མང་ཚོགས་ཀྱི་ཁ་ན་སྔར་ཡོད་ཀྱི་དངོས་རྫས་དང་།གསར་ཐོན་གྱི་དངོས་རྫས་ལ་མིང་ཚིག་བརྗོད་བདེ་ཞིང་མིང་དོན་མཐུན་པ་མང་དུ་ཡོད་པ་དེ་དག་ལ་རྩར་གཅོད་དང་བེད་སྤྱོད་བྱས་ན་བཟང་།
ཡོན་ཏན་ཅན་དེ་ཇི་ལྟར་འཐོབ་ན། མཚན་ཉིད་དང་ལྡན་པའི་དགེ་རྒན་ནི་བསྟེན་དུ་ཡོད། སློབ་མ་རང་ལ་དབང་བོ་རྣམ་ལྔ་ནི་ཚང་།ལེགས་ཉེས་འབྱེད་པའི་རྣམ་དཔྱོད་ནི་ཡོད།ང་རྒྱལ་ཕྲག་དོག་ཁེངས་དྲེགས་ནི་མེད།ཤེས་འདོད་ཀྱི་དོན་གཉེར་སྐོམ་པ་ཆུ་འདོད་ལྟ་བུ་ཞིག་ཡོད་ན་དེ་ལ་ཡོན་ཏན་འགོ་ངེས་ཡིན།དེའི་ནང་གི་གཅིག་མ་ཚང་ན་ཡང་ཐོས་བསམ་བྱེད་པའི་བར་ཆད་དུ་འགྲོ།
མཚན་ཉིད་ཀྱི་དགེ་བཤེས་རྣམས་ཀྱིས་རྒྱ་མཚོ་ཆེན་པོ་ནས་ཆུ་འབབ་པ་ལྟར་དོན་རེ་རེ་ལ་ཕྱོགས་ཕྱོགས་ནས་རིགས་པ་མི་འདྲ་བ་བརྒྱ་ཕྲག་གིས་དཔྱད་པ་མཛད་པ་ལ་ཉན་ན་འདི་ལས་ལྷག་པའི་བསྟན་པ་འཛིན་ལུགས་ཅི་ཡོད་སྙམ་དུ་རང་དབང་མེད་པར་དད་པ་འཕེལ་བ་ཞིག་འདུག
མཚན་ཉིད་ཀྱི་རིགས་ལམ་རང་ཉིད་ཀྱིས་དངོས་སུ་མ་བརྩད་ཀྱང་། རྩོད་པ་ལ་རྣ་བས་ཉན་པ་ཙམ་གྱིས་ལོག་རྟོག་མང་པོ་རང་ཤུགས་ཀྱིས་འགགས་འགྲོ་བས་རྨོངས་པའི་མུན་པ་སེལ་བ་དང་། བསྟན་པ་ཡུན་རིང་དུ་གནས་པ་ལ་མཚན་ཉིད་ཀྱི་སློབ་གཉེར་འདི་མེད་མི་རུང་ཡིན།
དེང་སང་བསྟན་འཛིན་དུ་ཁས་འཆེ་བ་མང་པོས་བསྟན་པ་འཛིན་མི་འཛིན་ནི་གོ་ས་མཐོ་དམན་དང་། སྟོབས་འབྱོར་ཆེ་ཆུང་དང་། གྲྭ་བའི་མང་ཉུང་སོགས་ཀྱིས་འཇོག་པར་དགོངས་ཚོད་དུ་འདུག་སྟེ། དེ་དག་གིས་ནི་ཇི་སྐད་དུ་ཀུན་མཁྱེན་གཉིས་པ་དབྱིག་གི་གཉེན་པོས།སྟོན་པའི་དམ་ཆོས་རྣམ་གཉིས་ཏེ། །ལུང་དང་རྟོགས་པའི་བདག་ཉིད་དོ། །དེ་འཛིན་བྱེད་པ་སྨྲ་བྱེད་དང་། །སྒྲུབ་པར་བྱེད་པ་ཁོ་ན་ཡིན། །ཞེས་གསུངས་པའི་ཁོ་ནའི་སྒྲའི་རྣམ་བཅད་རང་གིས་མི་ཤེས་ཀྱང་གཞན་ལ་དྲིས་ན་ལེགས་སོ། །
གནའ་སྔ་མོའི་དུས་སུ་རྣམ་ཀུན་དཔའ་དང་བློ་ཁོག་ཡོད་མདོག་མདོག་བྱེད་མཁན་གྱི་གྲི་རིང་ཐོགས་པའི་མི་གཉིས་རྒྱག་རེས་ཤོར་བ་རེད། སྐབས་དེར་གཉིས་ཀས་གྲི་རིང་ཤུབས་ལས་ཕྱུངས་ཏེ། ཁྱོད་ཤི་དང་ཡང་ན་ང་གསོན་གྱིས་གྲི་གཡུག་རེས་བྱས་ཏེ་དམར་འཛིང་དྲག་པོ་བྱས། ཕན་ཚུན་གྲི་གཡུག་རེས་དུས་ཡུན་གང་ཙམ་ཞིག་བྱས་རྗེས་མི་གཅིག་གིས་གཅིག་ཤོས་ཀྱི་གདོང་ལེན་མ་ཐུབ་སྟེ། རིམ་བཞིན་ཕྱིར་བཤོལ་བྱེད་ཀྱིན་བྱེད་ཀྱིན་ལ་མི་གཞན་དེར། ཝ་ཡེ། གྲི་གང་བྱུང་མ་གཡུགས་མ་གཏོགས་ངའི་མིག་ལ་ཐེབས་པ་འདུག་ག ཞེས་བརྗོད་པ་རེད།
ཀུན་མཁྱེན་རྟོན་པ་བཞི་ལྡན། རྗེ་ཇོ་ནང་པ་ཆེན་པོ། ཀུན་མཁྱེན་དོལ་པོ་སངས་རྒྱས། ཆོས་རྗེ་ཐམས་ཅད་མཁྱེན་པ། ཆོས་རྗེ་ཀུན་མཁྱེན་ཆེན་པོ། ཀུན་མཁྱེན་ཤེས་རབ་རྒྱལ་མཚན། དོལ་པོ་པ་ཤེས་རབ་རྒྱལ་མཚན།
འདིར་པན་ཆེན་རིན་པོ་ཆེ་མཆོག་ཆབ་ཚན་ལ་བཞུགས་མྱོང་ཟེར་བ་དང་། ཁོང་གི་བཞུགས་སྒར་བསྐྱོན་ས་དེ་ལྕགས་རི་དམའ་པོ་ཞིག་གིས་སྐོར་འདུག གོ་ཐོས་ལ་པན་ཆེན་རིན་པོ་ཆེ་ཉེ་དུས་འདིར་ཆུ་ཚན་དུས་འདིའི་ཀླུ་ཡི་གནོད་པ་དང་རྒྱུ་རྐྱེན་གང་འདྲ་ཞིག་གི་འོག་བསྙུན་གཞི་ཕོག་ཚུལ་བྱུང་འདུག དགེ་འདུན་པ་བརྒྱ་ཕྲག་མང་པོ་་འདིར་འདུས་ནས་ཀླུ་གསོལ་མཆོད་པ་དང་རིམ་གྲོ་འདྲ་མིན་སྤེལ་དགོས་བྱུང་བ་རེད་ཟེར། འདི་ཁུལ་དུ་སྦྲུལ་ནག་པོ་མང་པོ་མཐོང་རྒྱུ་འདུག་ ཡིན་ཡང་མང་ཚོགས་ཀྱིས་ཟེར་བར་མི་ལ་གནོད་པ་མི་བྱེད། གལ་སྲིད་ཁྱིམ་ནང་འཛུལ་ཡོང་ཚེ་མི་རྣམས་ཀྱིས་འཚེ་བ་བྱེད་སྲོལ་མི་འདུག
དགོན་གྱི་རྟེན་དང་སྐུ་འདྲ་རྣམས་ནི་ཤིན་དུ་རྙིང་ལ་གནའ་བོའི་རང་བཞིན་དང་ལྡན། དེའི་ནང་ཤིན་ཏུ་ཆེ་བའི་ཤང་དང་རྒྱུ་ཆ་ཟང་སྤུས་དག་ལས་གྲུབ་པའི་སྦུག་ཆལ། ད་དུང་དཔལ་བོ་བདུན་དང་འབྲེལ་བའི་ལྡེབས་རིས། ཞལ་ཐང་འབོར་ཆེན། མཐིང་ཤོག་སྟེང་གསེར་དངུལ་གྱིས་བྲིས་པའི་དཔེ་ཆ་པོད་ཁ་ཤས་བཅས་འདུག འདུ་ཁང་གི་ཡང་རྩེའི་ཐོག་ཁར་ཀ་བ་བཞི་ཅུ་ཞེ་གཉིས་ལྡན་ལ། དགོན་པའི་མཐའ་འཁོར་ཀུན་དུ་ལྟ་ན་སྡུག་པའི་མཆོད་རྟེན་དང་མན་ཐང་མ་ནི་ལག་འཁོར་བཅས་ཀྱིས་ཁེངས། དད་ལྡན་པ་རྣམས་ཀྱིས་སྐོར་བ་གཡས་ནས་གཡོན་དུ་སྐོར་གྱི་འདུག
ཐེངས་འདིར་ཞུ་རྒྱུ་ནི་1882ལོར་ཤརཏ་ཅནྡྲ་ དང་མཉམ་དུ་ཡོང་བའི་རྡོ་རྗེ་གླིང་གི་བོད་ཡིག་དགེ་རྒན་གྲྭ་པ་ཨོ་རྒྱན་རྒྱ་མཚོ་བྱ་བ་དེ་དང་ཁོ་རང་གཙང་སྟོད་ས་སྐྱ་ནས་ནས་བོ་དོང་བརྒྱུད་འཇད་གཞུང་ ཁུལ་དུ་སླེབས་པ་དང་། ལྷག་དོན་དུ་གཡུང་དྲུང་བོན་གྱི་གདན་ས་རི་རྒྱལ་དགོན་རྩེར་སླེབས་པའི་སྐོར་ཡིན།
འདིར་ཡོད་ཀྱི་གྲྭ་པ་རྣམས་སོ་སོའི་སོ་ཐར་སྡོམ་ཁྲིམས་ལ་རྟེན་ནས་རིགས་གཉིས་སུ་དབྱེ་ཡོད། ཐོག་མ་དེའི་མིང་ལ་གཤེན་ཚང་སྲུང་ལུགས་ཟེར་བ་དང་ལོ་ངོ་དྲུག་བཅུ་ལ་སླེབས་དུས་སྡོམ་ཁྲིམས་ལེན་གྱི་ཡོད། གཞན་དེའི་མིང་ལ་གཤེན་ཚང་ལུགས་ཟེར་བ་དང་འབྲེལ་ཡོད་དཔེ་འདོན་ཡིག་རྒྱུགས་གྲུབ་ཚེ་གང་མགྱོགས་རབ་བྱུང་སྒྲུབ་དགོས།
དགུང་ལོ་བདུན་བཞེས་པ་མེ་མོ་གླང་གི༼ ཕྱི་ལོ༡༥༧༧ ༽ལོ་ལ་བླ་མ་གོང་མ་ཆོས་ཀྱི་རྒྱལ་མཚན་པའི་སྤྱན་སྔར་བྱོན་ནས་ཡི་གེ་འབྲི་ཀློག་དང་ཁ་ཏོན་ཆོས་སྤྱོད་འཛིན་པ་སོགས་ལ་ཞུགས་པས་ཡི་གེ་འདྲི་འདོན་གཉིས་ལ་མཁས་པ་དང་ལྗགས་བདེ་བ་དང་འཛིན་ཡངས་པ་དང་བློ་གསལ་བའི་མཆོག་ཏུ་གྱུར་བས། བླ་མ་དང་མཆེད་གྲོགས་ཀུན་གྱིས་ངོ་མཚར་བའི་གནས་སུ་འཛིན། ལོ་བདུན་ནས་བཟུང་སྟེ་བཅུ་བདུན་གྱི་བར་དུ་བླ་མ་གོང་མའི་སྤྱན་སྔར་རྒྱུན་ཆགས་སུ་བཞུགས་ནས་ཆོས་མང་དུ་གསན་པ་ལ་སོགས་པ་བྱས།
དགུང་ལོ་སོ་བཞི་བཞེས་པའི་ཤིང་ཕོ་འབྲུག༼ ཕྱི་ལོ༡༦༠༤ ༽ལ་རང་ཡུལ་དུ་ཕེབས། ཡོན་བདག་གྲྭ་བུ་སློབ་དང་བཅས་པ་རྣམས་ལ་ཆོས་ཀྱི་ཆར་ཆེན་པོ་ཕབ། དམར་སེར་བྱ་བ་མེ་སྦྲུལ༼ ཕྱི་ལོ༡༦༡༧ ༽ལ་ཤར་ཙོང་ཁའི་སྐུ་འབུམ་བྱམས་ཆེན་གླིང་གི་ཁྲི་ཐོག་ཏུ་ཕེབས། བློ་གསལ་འདུས་པ་རྒྱ་མཚོའི་ཚོགས་ལ་བསྡུས་པ་དང་ཕར་ཕྱིན་གྱི་ཐལ་ཕྲེང་ལ་སོགས་པའི་ལེགས་བཤད་ཀྱི་དགའ་སྟོན་མང་དུ་འགྱེད་པར་མཛད་ཅིང་། ཡོན་བདག་རྣམས་ལའང་གང་བཞེད་ཀྱི་ཆོས་ཀྱི་འབྲེལ་བ་བཞག
ཆོ༵ས་ཀྱི༵་འབྱོར་བས་གདུལ་བྱའི་དབུལ་བ་སེལ།། ཟབ་དང་རྒྱ་ཆེའི་ནོར་བུའི་མཛོད་ལ་དབང།།
སྐུ་གསུམ་རྒྱ༵མཚོ༵འི་གོས་ཅན་ཐ་གྲུ་ལ།། དབང་བསྒྱུར་ཆོས་ཀྱི་རྒྱལ་པོ་ལ་ཕྱག་འཚལ།།
ཝཱ་ཎཱ་བོད་ཀྱི་གཙུག་ལག་སློབ་གྲྭ་ཆེན་མོའི་རིག་རླབས་རྩོམ་རིག་ཟབ་སྦྱོང་ཐོག་སྤེལ་བའི་རྩོམ་ཤོག ]
སྒྲུང་རྩོམ་ནི་གནའ་དེང་གང་དུའང་མེད་ཐབས་མེད་པའི་བོད་ཀྱི་རྩོམ་རིག་གི་ཆ་ལག་གལ་ཆེ་རང་བཞིན་ལྡན་པ་ཞིག་ཡིན་ལ། མི་རིགས་རང་ཉིད་ཀྱི་སྤྱི་ཚོགས་ཚོར་བ་མཚོན་པའི་སྒྱུ་རྩལ་གྱི་ལྷུ་ལག་མེད་ཐབས་མེད་པ་ཞིག་ཀྱང་ཡིན།
ལྷ་སྒྲུང་ནི། གནའ་བོའི་སྤྱི་ཚོགས་ཁྲོད་ཀྱི་བསམ་བློའི་འཆར་སྒོ་དང་བསྟུན་ནས་སྐབས་དེའི་སྤྱི་ཚོགས་འཚོ་བའི་དགོས་མཁོ་དང་འཚམས་པའི་གནས་སྟངས་མང་པོ་ཞིག་ལྷ་འདྲེ་ལ་གཞི་བཅོལ་ནས་བཤད་པའི་སྲོལ་རྒྱུན་ཡིག་ཐོག་ཏུ་བཀོད་པ་ལ་ཟེར་བ་སྙམ། འདི་དང་གནའ་སྒྲུང་གཉིས་ཕན་ཚུན་གཅིག་པ་ལྟ་བུ་ཡང་ཤིན་ཏུ་མང༌།
གླིང་སྒྲུང་ནི། གླིང་གེ་སར་རྒྱལ་པོའི་གཏམ་བརྒྱུད་བཤད་སྒྲོས་འདྲ་མིན་ལ་གཞི་བཅོལ་ནས། མདོ་ཁམས་གང་ས་སྤྱི་ཚོགས་ཁོར་ཡུག་གི་འཚོ་བའི་རྒྱུད་རིམ་དང་སྲོལ་རྒྱུན་རིག་གཞུང་སྲོག་རྩར་གཟུང་ནས་བཅོས་སྒྲུང་འདྲ་མིན་བྲིས་པའི་རིག་ལ་ཟེར་ཆོག་སྙམ།
བྱིས་སྒྲུང་ནི། གནའ་ནས་ད་ལྟའི་བར་བྱིས་པ་ཚོས་རང་གི་སེམས་ཀྱི་འཆར་སྒོ་གཞིར་བཟུང་ནས་ཕྱིའི་ཁོར་ཡུག་སོགས་ལ་འགྲེལ་བརྗོད་འདྲ་མིན་དང་འབྲེལ་བའི་ངག་སྒྲོས་དང༌། རྒན་རབས་ཚོས་བྱིས་པའི་སེམས་ཁམས་ལ་གཞི་བཅོལ་ནས་སྣོད་བཅུད་ཀྱི་འགྲེལ་བརྗོད་ཅི་རིགས་སུ་བཅོས་པའི་ངག་སྒྲོས་ཡིག་ཐོག་ཏུ་ཕབ་པའི་ཚིག་ལྷུག་གི་རིགས་རྣམས་ཡིན་ཆོག་སྙམ། དཔེར་ན། ཤིག་དང་ལྗི་བའི་བྱིས་སྒྲུང་ལྟ་བུས་མཚོན་ནུས་སྙམ།
དུས་རབས་སྒྲུང་རྩོམ་ནི། བསམ་བློའི་ལྟ་གྲུབ་དུས་རབས་ཀྱི་རྗེས་བསྙེགས་པ་དང༌། བརྗོད་གཞིའི་སྙིང་དོན་ཚོར་བ་དང་ཆེས་འབྲེལ་བ། རྩོམ་གྱི་སྒྲོམ་གཞི་དེང་རབས་ཀྱི་ཚིག་སྦྱོར་དང་མཐུན་པ། བྱེད་ལས་སྤྱི་ཚོགས་ཁྲོད་ཀྱི་སྐྱོན་ཡོན་ཡོ་སྲོང་དང་། ངན་སྲོལ་ཐེར་འདོན། གོ་སྐོན་ར་སྤྲོད་ཀྱི་ནུས་པ་ལྡན་པ། ཚིག་གི་སྒྲོམ་ཀློག་ན་སྙན་ཞིང་གསོན་ཉམས་ལྡན་པ། དོན་གྱི་རོ་མྱོང་ན་སྤྱི་ཚོགས་ཚོར་བའི་གནས་བབས་གསལ་བ་ཞིག་ལ་ངོས་འཛིན་བྱས་ན་ཆོག་སྙམ། དཔེར་ན་དོན་གྲུབ་རྒྱལ་གྱི་སད་ཀྱིས་བཅོམ་པའི་མེ་ཏོག་དང༌། བཀྲ་ཤིས་དཔལ་ལྡན་གྱི་ཁྱིམ་ཚང་ཕལ་བའི་གཏམ་བརྒྱུད་ལྟ་བུས་མཚོན་ནུས་སྙམ།
༡༽ བསམ་བློའི་ཐོག་ནས་བརྗོད་གཞི་བཀོད་སྒྲིག་བཟོ་སྟངས་དེ་ཡིན། རྩོམ་པ་པོ་རང་ཉིད་ཀྱིས་སྤྱི་ཚོགས་ཁྲོད་ཀྱི་སྐྱོན་ཡོན་གང་ཞིག་ཐེར་འདོན་བྱེད་འདོད་པ་དེ་ཉིད་སྒྲུང་གི་མི་སྣ་གང་འདྲ་ཞིག་དང་སྡེབ་ན་འཚམས་མིན་ཐག་གཅོད་བརྟན་པོ་བྱེད་དགོས།
༢༽ མི་སྣ་གང་ཞིག་བཀོད་སྒྲིག་བྱས་པ་དེ་དང་འཚམས་པའི་ཀུན་སྤྱོད་བཟོ་དབྱིབས་ངོ་སྤྲོད་ཀྱི་ཐོག་ནས་མི་སྣ་དེའི་བསམ་བློའི་རྒྱུད་རིམ་ཡང་རང་བཞིན་གྱིས་ཤེས་ནུས་པ་དགོས།
༣༽ མི་སྣ་དེ་དང་དེ་དག་ཕན་ཚུན་འགྲོ་འདུག་གི་བྱ་སྤྱོད་སྤེལ་སའི་ཁོར་ཡུག་གི་མཛེས་བཀོད་སོགས་ཀྱང་སྒྲུང་གི་མི་སྣའི་བསམ་བློ་དང་བསྟུན་ནས་བཀོད་སྒྲིག་ཞིབ་ཚགས་བྱེད་དགོས།
༤༽ སྒྲུང་གི་གྲུབ་ཆ་གཙོ་བོ་ནི་སྐད་ཆ་ཡིན། དེར་བརྟེན་སྐད་ཆའི་རྒྱུད་རིམ་ལ་རྩོམ་པ་པོའི་ཞེ་འདོད་ཀྱི་དམིགས་ཡུལ་གང་ཞིག་ཡོད་པ་དེ་མ་བརླགས་པའི་ཐོག་ནས་ཀློག་པ་པོའི་བསམ་བློར་དགའ་སྐྱོ་ཁྲོ་ཆགས་ཀྱི་རྣམ་པར་བསྒྱུར་ཐུབ་པའི་སྒྱུ་རྩལ་གྱི་ཉམས་ཐོན་ཐབས་བྱེད་དགོས།
༥༽ སྒྲུང་རྩོམ་གང་ཞིག་བྲིས་པ་དེའི་རྙོག་འཛིང་གི་རྒྱུད་རིམ་ཁྲོད་ནས་སྤྱི་ཚོགས་ནང་གི་ངན་པ་ཐེར་འདོན་དང་བཟང་པོ་ངོ་སོ་ཐོན་པ་སོགས། མདོར་ན་སྤྱི་ཚོགས་ཀྱི་ཁ་ཕྱོགས་ལ་ཕན་ཐོགས་པའི་བླང་བྱ་གང་ཞིག་ཀློག་པ་པོའི་བསམ་བློའི་ནང་མི་མངོན་པའི་སྒོ་ནས་ཆུ་སྐྱ་བྱི་ལ་རྐུན་ཆགས་བཞིན་འཛུལ་ཐུབ་པ་ཞིག་དགོས། །
དེ་ཡང་སྲས་དར་མ་མདོ་སྡེ་དེ་ཉིད་ཆིབས་རྟས་བརྡབས་ནས་བསྣད་པ། གྲོ་བོ་ལུང་གི་བླ་གཡེ་རུ་གདན་དྲངས་ཏེ། ཡབ་རྗེ་མར་སྟོན་ཆེན་པོས་འཕོ་བ་གསལ་འདེབས་ཀྱི་མགུར་གསུངས་པ་དེ། ཡུམ་ནང་ན་བཞུགས་པས་གསན་ཏེ། བླ་མ་སྐུ་མཁར་གྱི་རྩེ་ན་སྒྲུབ་པ་ལ་བཞུགས་པ་ལ། ད་ལྟ་བླ་གཡེ་ན་འཕོ་བ་གསལ་འདེབས་ཀྱི་མགུར་གསུང་གི་གྲག །ངའི་བུ་དེ་ལ་བར་ཆད་བྱུང་བ་ཡིན་ནམ་དགོངས། རིངས་སྟབས་སུ་བླ་གཡེར་བྱོན་པས། སྲས་ཀྱི་དབུ་ཁྲག་རལ་ཉིལ་ལེ་ཡབ་ཀྱི་པང་ན་འདུག་པ་གཟིགས་པས། རེ་ཞིག་ཐུགས་དྲན་མེད་དུ་བརྒྱལ།
དེར་ཡུམ་གྱི་ཐུགས་ལ། ངས་དག་མ་ཉེས་ཏེ། ད་ལན་ཤགས་འབུལ་བའི་དུས་སུ་མི་འདུག་ཅིང་། བུ་འདིའི་མཚམས་སྦྱོར་ལ་ཡང་གནོད་པ་འདུག །ཕ་ཇོ་ཁོང་སེམས་ངོ་སྤྲོད་པའི་བླ་མ་དང་ཡབ་ཡིན་པ་ལ་མ་འཕོས་རུང་། ང་ལུས་སེམས་བསྐྱེད་པའི་ཨ་མ་ཡིན་པས། སྙིང་བརྩེ་བས་འཕོས་ཏེ་འོང་སྙམ་ནས། ཡུམ་གྱིས་སྲས་ཀྱི་སྙན་ཁུང་ལ་ཞལ་གཏད་ནས་བཤུམས་ཤིང་འཕོ་བ་གསལ་འདེབས་ཀྱི་མགུར་འདི་གསུངས་སོ།།
དེའི་རྗེས་རྔོན་པ་དེ་གློ་བུར་དུ་ཡར་ལངས་ནས་མདའ་གཞུ་བཀང་སྟེ་ཁ་ཚུར་བསྐོར་ནས་བཙུན་པ་དེར་བཙུགས་པ་དང༌། བཙུན་པ་དེ་ནི་ཞེད་ཐག་ཆོད་ནས། ག་རེ་བྱེད་ཀྱི་ཡོད། ག་རེ་བྱེད་ཀྱི་ཡོད། ཅེས་ལབ་པར། རྔོན་པས་རང་གི་ལུས་པོ་འདར་སིག་སིག་ངང༌། སྐུ་ཞབས་ལགས། ཁྱེད་ཀྱིས་གསུངས་པ་དེ་བདེན་པ་ཡིན་ན། ངས་ཁྱེད་རང་ལ་མདའ་བརྒྱབ་སྟེ་བཀྲོངས་ན་ང་སྐྱེ་བ་ཕྱི་མར་གཅན་གཟན་དུ་མི་སྐྱེ་བར་ཁྱེད་རང་འདྲ་བའི་སྐུ་ཞབས་ཤིག་གི་ལུས་ལེན་ཐུབ་ངེས་རེད། ཅེས་ལབ་བོ། །
གོང་གསལ་གསུམ་འདི་རྣམས་ཡོན་ཏན་རྒྱ་མཚོ་དང་གུ་རུ་མཚོས་ཉི་ཧོང་གི་སྒྲུང་ནས་བསྒྱུར།
རྒྱུད་སྤྱིའི་དངོས་པོ་གསལ་བར་བྱེད་པའི་ཡི་གེ་རོང་ཟོམ་ཆོས་ཀྱི་བཟང་པོས་མཛད་པ་བཞུགས།
༢༽དགོན་འདིར་བཤད་གྲྭ་ཐོག་མར་བཙུགས་ཚུལ། ས་ཁྱི་ ལོར་རྒྱུད་གྲྭ་བཙུགས་ནས་བགྲང་བྱ་བཅུ་དྲུག་པ་ཆུ་མོ་གླང་གི་ ལོར་ཁྲིམས་དཔོན་པོ་ཚང་ལ་འཁྲུངས་པ་ཀློང་རྡོལ་རིན་པོ་ཆེའི་དངོས་སློབ་ཁྲིམས་ཆོས་མཛད་བསོད་ནམས་བཀྲ་ཤིས་དང་། དམུ་དགེ་རྒྱམ་ཁོ་ཚང་ལ་འཁྲུངས་པ་ལྷ་རམས་པ་ཟུང་ཆུ་བློ་བཟང་དགེ་ལེགས་གཉིས་ཀྱིས་སྒོ་མང་ཡིག་ཆའི་སྟེང་ནས་མཚན་ཉིད་ཀྱི་བཤད་གྲྭ་བཙུགས་ཏེ་རྒྱུད་སྨད་དང་ཟུང་འབྲེལ་བྱས། མདོ་སྔགས་ཟུང་དུ་འབྲེལ་བ་ལ་བསླབ། དང་བོར་ཁྲིམས་ཆོས་མཛད་ཀྱིས་འཆད་ཉན་གནང་། དེ་ནས་ཟུང་ཆུ་དགེ་ལེགས་ཏེ་རྒྱམ་ཁོ་ལྷ་རམས་པ་བློ་བཟང་དགེ་ལེགས་ཁྲིར་བཞུགས།
བོད་རང་གི་ལོ་རྒྱུས་ཁྲོད་ཀྱི་ས་ཁུལ་བགོ་སྟངས་ལྟར་བྱས་ན་“སྟོད་མངའ་རིས་སྐོར་གསུམ། སྨད་མདོ་ཁམས་སྒང་དྲུག བར་དབུས་གཙང་རུ་བཞི་” ཟེར་བའི་སྨད་མདོ་ཁམས་སྒང་དྲུག་གི་མདོ་སྨད་ཀྱི་ཤར་ཕྱོགས་སུ་གཏོགས་པ་དང་། ད་ལྟ་རྒྱ་ནག་གི་ས་ཁུལ་བགོ་སྟངས་ལྟར་བྱས་ན་སི་ཁྲོན་ཞིང་ཆེན་རྔ་བ་བོད་རིགས་རང་སྐྱོང་ཁུལ། ཟུང་ཆུ་རྫོང་དམུ་དགེ་ཡུལ་ཚོ་ཞེས་པའི་ཡུལ་དུ་ཆགས་ཡོད།
སློབ་གཉེར་གྱི་ཡིག་ཆ་གཙོ་བོ་རྒྱལ་བ་ཤཀྱ་ཐུབ་པའི་གསུང་སྤྱི་དང་དེའི་དགོངས་འགྲེལ་རྒྱ་གར་གྱི་པཎ་གྲུབ་མཁས་པས་མཛད་པ་རྣམས་དང་། བཀའ་གདམས་པའི་དགེ་བའི་བཤེས་གཉེན་རྣམས་ཀྱི་གསུང་། རྗེ་བློ་བཟང་གྲགས་པ་ཡབ་སྲས་ཀྱི་ཡིག་ཆ་དང། ཀུན་མཁྱེན་ཡབ་སྲས་ཀྱི་ཡིག་ཆ་རྣམས་སློབ་གཉེར་གྱི་མཐིལ་ཏུ་འཛིན།
དགོན་པ་འདི་ཉིད་ཐོག་མར་རྗེ་ཚ་ཁོ་བ་མཁན་ཆེན་ངག་དབང་གྲགས་པས་ཕྱག་བཏབས་པ་དང་ཁོང་གིས་ཐོག་མར་དཔལ་རྡོ་རྗེ་འཇིགས་བྱེད་ཀྱི་འཕྲུལ་འཁོར་བསྐོར་ནས་གནས་བྱིན་རླབས་དང་ཆོས་ཕྱོགས་ཀྱི་བྱེད་སྒོའི་དབུ་ཚུགས།
༡༽ སྟོང་སྐོར་སྐུ་འཕྲེང་གཉིས་པ་ཡོན་ཏན་རྒྱ་མཚོ་ནི། རབ་བྱུང་དགུ་བའི་མེ་སྦྲུལ་ ལོར་འཁྲུངས། རྗེ་འདི་བ་དམུ་དགེ་དགོན་པར་ཕེབས་ཏེ་དགོན་སྡེ་བསྐྱངས། རབ་བྱུང་བཅུ་བའི་མེ་ཕག ལོར་འདས།
དམུ་དགེ་བཀྲ་ཤིས་འཁོར་ལོའི་དགོན་ལ་རིག་གནས་གསར་བརྗེའི་སྔོན་གྲྭ་གྲངས་༦༧༠ ཙམ་ཡོད་ཅིང་། ཕྱི་ལོ་༢༠༢༠ ལོར་ཁྱོན་བསྡོམས་པའི་གྲྭ་གྲངས་བཞི་བརྒྱ་མ་ཟིན་ཙམ་ཡོད།
སྤྱིར་བཏང་མོ་ཞེས་པ་ནི་ལེགས་ཉེས་ཤན་འབྱེད་བྱེད་ཀྱི་བརྟག་པའི་རིག་པ་ཞིག་ལ་ཟེར་ཞིང་། མོ་ཡི་རིག་གནས་འདི་ནི་སྟོན་པ་གཤེན་རབ་ཀྱི་ཡར་སྔོན་དུ་དར་བའི་དཔྱད་ཐབས་ཤིག་ཡིན་པ་དང་། དེ་ནས་རིམ་བཞིན་ད་ལྟ་བར་གནས་པར་སེམས།
ྃ༔ ཟབ་ཆོས་ཞི་ཁྲོ་དགོངས་པ་རང་གྲོལ་ལས། བསྐྱེད་རིམ་ལྷན་ཐབས་འཛབ་དགོངས་གྲགས་སྟོང་ཚངས་དབྱངས་བཟླས་ཚད་རང་གྲོལ་བཞུགས་སོ། །
དགེ་བཤེས་བློ་བཟང་སྨོན་ལམ་ནི་ ༡༩༧༦ ལོར་སྐྱེས། སློབ་ཆུང་ཐོན་རྗེས་སྤྲོ་ཚིགས་དགོན་དུ་གྲྭ་པ་བྱས། རྒྱུད་སྡེ་ཁག་བློ་འཛིན་དང་ཆོ་ག་ཕྱག་ལེན་སྐོར་ལ་སྦྱངས། རང་ལོ་བཅུ་དྲུག་ཐོག་རྒྱུད་སྡེ་བློ་འཛིན་སོགས་དགོན་པའི་སློབ་སྦྱོང་ཆ་ཚང་ཐོན། ལོ་བཅོ་ལྔ་ཙམ་ནས་བོད་ཀྱི་སྲོལ་རྒྱུན་ཐང་ཀ་འབྲི་སྟངས་དང་ནུབ་ལུགས་ཀྱི་སྣུམ་ཚོན་རི་མོ་སྦྱངས། ཆུང་དུས་ནས་རི་མོ་དང་འཕྲུལ་རིག་སྐོར་ལ་དགའ་མོས་ཡོད་ཅིང་། རང་ལོ་བཅོ་ལྔའི་ཐོག་ ཤིག་བཟོས་ནས་དགོན་པའི་མཁན་པོའི་སྐེ་ལ་བཏགས་ཏེ་གསུང་ཆོས་གནང་ཐུབ་པ་བྱུང་བ་ནི་མི་ཚེའི་ནང་འཕྲུལ་ལས་ཐོག་ལེགས་འགྲུབ་བྱུང་བ་ཐེངས་དང་པོ་ཡིན།
ཕྱི་ལོ་༢༠༡༩ ལོའི་ཟླ་ ༡ ཚེས་༡ ནས་ ༥ བར་ཝཱ་ཎ་དབུས་བོད་ཀྱི་གཙུག་ལག་སློབ་གཉེར་ཁང་གི་སྡེ་ཚན་ཁག་བཞི་ལ་བོད་ཀྱི་རིག་གཞུང་དང་འབྲེལ་བའི་ཚོགས་འདུ་ཁག་རིམ་པ་ལྔ་དང་། དེ་བཞིན་གཙུག་ལག་སློབ་གཉེར་ཁང་གི་དགེ་སློབ་ཡོངས་ལ་སྨོན་ལམ་ཚིག་མཛོད་ཆེན་མོ་ཐོན་རིམ་གཉིས་པ་དང་། བོད་ཀྱི་དཔེ་མཛོད་འཛིན་སྐྱོང་མ་ལག་མཉེན་ཆས་ངོ་སྤྲོད་བཅས་ལེགས་པར་གྲུབ། གཙུག་ལག་སློབ་གཉེར་ཁང་གིས་ཆེ་བསྟོད་དང་རྒྱབ་སྐྱོར་བླ་མེད་གནང་། ཉེ་བའི་རིགས་བདག་མཁས་དབང་དགེ་བཤེས་ངག་དབང་བསམ་གཏན་མཆོག་དང་དགེ་བཤེས་བློ་བཟང་སྨོན་ལམ་བཅས་ནས་གཏམ་བཤད་གནང་།
ཕྱི་ལོ་ ༡༩༩༣ ལོར་སེར་སྨད་ཐོས་བསམ་ནོར་གླིང་གྲྭ་ཚང་དུ་ཞུགས། མི་ལོ་བཅུ་དྲུག་ལྷག་རིང་ནང་དོན་རིག་པའི་གཞུང་ཆེན་ཁག་ལ་སློབ་གཉེར་བྱས། ཕྱི་ལོ་ ༢༠༠༡ ལོར་སེར་སྨད་གྲྭ་ཚང་གི་འདུ་ཁང་གསར་བཞེངས་ཀྱི་བཟོ་བཀོད་འཆར་འགོད་ཀྱི་འགན་ཁུར། འདུ་ཁང་ཕྱི་ནང་གི་རི་མོ་དང་། སྐུ་གསུང་ཐུགས་རྟེན་གྱི་འཆར་འགོད་བྱས། འདུ་ཁང་ནང་སྲོལ་རྒྱུན་ལྡེབས་རིས་རྣམས་ཀྱི་མ་དཔེ་སྣག་བྲིས་དང་། སྣུམ་ཚོན་རི་མོ་གྲངས་བཞི་བཅུ་ལྷག་བྲིས་པས། འདུ་ཁང་སྒོ་འབྱེད་སྐབས་གོང་ས་སྐྱབས་མགོན་ཆེན་པོས་དམིགས་བསལ་གཟིམ་ཆུང་མཇལ་ཁ་གནང་།
ཕྱི་ལོ་ ༢༠༡༨ ལོའི་ཟླ་ ༡ ཚེས་ ༢༦ ཉིན། ཐའེ་པེ་གྲོང་ཁྱེར་དུ་ཐའེ་ཝན་རྒྱལ་སྤྱིའི་བོད་བརྒྱུད་ནང་བསྟན་ཞིབ་འཇུག་ཚོགས་པས་གོ་སྒྲིག་འོག་དངོས་སུ་འགྲེམ་སྤེལ་གྱི་མཛད་སྒོ་བསྐོང་འཚོགས་བྱས། ཚོགས་ཐོག་ཏུ་ཐའེ་ཝན་རྒྱལ་སྤྱིའི་བོད་བརྒྱུད་ནང་བསྟན་ཞིབ་འཇུག་ཚོགས་པའི་འགན་འཛིན་གཙོའི་ལས་བྱེད་དང་ཚོགས་མི་རྣམ་པ། སྨོན་ལམ་བརྡ་འཕྲིན་ཞིབ་འཇུག་ཁང་གི་འགན་འཛིན་སེར་སྨད་དགེ་བཤེས་བློ་བཟང་སྨོན་ལམ། ཐའེ་ཝན་དུ་གནས་བཞུགས་བླ་སྤྲུལ་མཁན་པོ་དང་དགེ་བཤེས་གྲྭ་བཙུན་བཅས་མཉམ་བཞུགས་གནང་ནས་གཏམ་བཤད་བྱས།
ཕྱི་ལོ་ ༢༠༡༡ ལོའི་ཟླ་ ༡༢ པའི་ནང་ནེའུ་ཡོག་ཏུ་ཚོགས་པའི་རྒྱལ་སྤྱིའི་བོད་ཀྱི་སྐད་ཡིག་ཚོགས་ཆེན་ཐེངས་གསུམ་པར་གདན་ཞུས་ལྟར་འཛུལ་ཞུགས་གཏམ་བཤད་དང་། དེ་བཞིན་ཉི་ཧོང་གི་ཨོ་ཐཱ་ནེས་གཙུག་ལག་སློབ་གླིང་དང་མཉམ་འབྲེལ་ཐོག་ཉི་ཧོང་དུ་བསྐྱོད་དེ་ཀུ་ཤུ་རྟགས་ཅན་གྱི་གློག་ཀླད་ནང་བོད་ཡིག་དང་འབྲེལ་བའི་ལས་ཀ་དང་གཙུག་ལག་སློབ་གཉེར་ཁང་དུ་གཏམ་བཤད་བྱས། བཙན་བྱོལ་ནང་ཤེས་རིག་ལས་ཁུངས་དང་བོད་ཁྱིམ་སློབ་གྲྭ་སོགས་ཀྱི་གོ་སྒྲིག་འོག་གློག་ཀླད་སྐོར་གྱི་ཟབ་སྦྱོང་གང་མང་སྤྲད།
ཕྱི་ལོ་ ༢༠༡༨ ལོའི་ཟླ་ ༣ ཚེས་ ༡༩ ནས་ཟླ་ ༤ ཚེས་ ༩ བར་འདི་ག་སྨོན་ལམ་བོད་ཀྱི་བརྡ་འཕྲིན་ཞིབ་འཇུག་ཁང་གི་འགན་འཛིན་དགེ་བཤེས་བློ་བཟང་སྨོན་ལམ་ལགས་ཨ་རིའི་ ཨེ་མོ་རིའི་གཙུག་ལག་སློབ་གྲྭ་ཆེན་མོས་གདན་ཞུས་བྱས་པ་བརྒྱུད། ཨེ་མོ་རིའི་གཙུག་ལག་སློབ་གྲྭ་ཆེན་མོ་གཙོས་པའི་ཨ་རིའི་རིག་གཞུང་ལྟེ་གནས་ཁང་ཁག་འགར་སྨོན་ལམ་བོད་ཀྱི་བརྡ་འཕྲིན་ཞིབ་འཇུག་ཁང་གིས་གསར་དུ་བཟོས་པའི་སྒྲ་བསྒྱུར་སྐོར་གཙོར་འདོན་གྱིས་གཏམ་བཤད་གནང་།
༢༠༡༨ ལོའི་ཟླ་ ༤ ཚེས་ ༧ ཉིན། ཨ་རིའི་ལ་རྩེ་དཔེ་མཛོད་ཁང་དུ་ལ་རྩེ་དཔེ་མཛོད་ཁང་གི་ཡིག་བསྒྱུར་བྱེད་བཞིན་པའི་དབྱིན་ཡིག་དཔེ་དེབ་ ༡༠༨ དང་འབྲེལ་ནས་སྒྲ་བསྒྱུར་ཇི་ལྟར་དགོས་མིན། གཞན་ཡང་ལ་རྩེ་དཔེ་མཛོད་ཁང་གིས་བཟོས་པའི་སྒྲ་བསྒྱུར་དང་སྨོན་ལམ་བརྡ་འཕྲིན་ཁང་གིས་བཟོས་པའི་སྒྲ་བསྒྱུར་གཉིས་གཅིག་གྱུར་ཡོང་ཐབས་བཅས་ཀྱི་ཐད་ནས་གྲོས་མོལ་དང་ཕན་ཚུན་བསམ་བློ་བརྗེ་རེས་བྱས།
༢༠༡༨ ལོའི་ ཟླ་ ༤ ཚེས་ ༣ དང་ ༤ བཅས་ཉིན་གཉིས་ཀྱི་རིང་བསྟུད་མར་ཁོང་གིས་ཨེ་ཤེ་ཡའི་རང་དབང་རླུང་འཕྲིན་ཁང་དང་ཨ་རིའི་རླུང་འཕྲིན་ཁང་གཉིས་ཀྱི་ལས་བྱེད་རྣམས་དང་ལྷན་དུ་སྒྲ་བསྒྱུར་སྐོར་ངོ་སྤྲོད་དང་དྲི་བ་དྲིས་ལན། མ་འོངས་པར་སྒྲ་བསྒྱུར་གཅིག་གྱུར་ཡོང་ཐབས་བཅས་ཀྱི་སྐོར་ནས་གཏམ་བཤད་དང་གྲོས་མོལ་བྱས་ཤིང་། ཨེ་ཤེ་ཡའི་རང་དབང་རླུང་འཕྲིན་ཁང་གི་བཅར་འདྲི་དང་ལེན་གནང་།
ཕྱི་ལོ་ ༢༠༡༣ ལོའི་ཟླ་ ༡༢ པའི་ནང་སེར་སྨད་ཐོས་བསམ་ནོར་གླིང་གྲྭ་ཚང་དུ་ལོ་མང་རིང་གཞུང་ཆེན་རྣམས་ལ་སྦྱངས་པའི་འབྲས་རྟགས་སུ་གླིང་བསྲེས་དགེ་བཤེས་ཀྱི་དམ་བཅའ་དང་། གཏོང་སྒོ་མང་འགྱེད་དང་བཅས་པ་བྱས། ད་ཆར་སྨོན་ལམ་བོད་ཀྱི་བརྡ་འཕྲིན་ཞིབ་འཇུག་ཁང་གི་འགན་འཛིན་དང། བོད་སྐད་ཡིག་དང་འབྲེལ་བའི་མཉེན་ཆས་སྣ་ཚོགས་སྐོར་ལ་ཞིབ་འཇུག་དང་གསར་བཟོའི་ལས་ཀར་བརྩོན་བཞིན་བཞུགས།
ཕྱི་ལོ་ ༢༠༡༣ ལོར་སོག་ཡུལ་དུ་འཚོགས་པའི་བོད་རིག་པའི་ཚོགས་འདུར་ཞུགས་ནས་རྩོམ་ཡིག་སྒྲོགས་སྦྱང་དང་། བོད་ཕྱི་ནང་དང་། ཕྱིའི་རྒྱལ་ཁབ་ཁག་ནས་ཕེབས་པའི་མཁས་དབང་ཞིབ་འཇུག་པ་གང་མང་མཉམ་དུ་འཕྲུལ་ལས་དང་འབྲེལ་བའི་གྲོས་བསྡུར་གང་མང་བྱས། དེ་བཞིན་ཨོ་ལན་པ་ཐིར་གཙུག་ལག་སློབ་གླིང་གི་འགན་འཛིན། སོག་པོའི་རྒྱལ་སར་རྟེན་གཞིར་བྱས་པའི་དཔེ་མཛོད་ཁང་སོགས་དང་འབྲེལ་མོལ་ཞུས།
ཕྱི་ལོ་ ༢༠༡༧ ལོའི་ཟླ་ ༡༡ ཚེས་ ༡ ནས་ ༥ བར་བཞུགས་སྒར་དྷ་རམ་ས་ལའི་ཉེ་འཁྲིས་རྒྱུད་སྟོད་གྲྭ་ཚང་གི་དཔེ་མཛོད་ཁང་གིས་གོ་སྒྲིག་བྱས་ཏེ་ཉིན་ལྔའི་རིང་དཔེ་དེབ་ཞུ་སྒྲིག་དང་། གནའ་དེང་དཀར་ཆག་རིག་པའི་རྒྱལ་ཡོངས་ཟབ་སྦྱོང་ཞིག་འཚོགས་ཡོད། སྐབས་དེར་ཚོགས་སྡེ་དང་སློབ་གཉེར་ཁང་ ༣༦ ནས་ཕེབས་པའི་ཚོགས་བཅར་བ་ ༧༠ ལྷག་མཉམ་ཞུགས་གནང་ཡོད།
༢༠༡༨ ལོའི་ཟླ་ ༣ ཚེས་ ༢༢ ཉིན། ཨ་རིའི་ཨེ་མོ་རིའི་གཙུག་ལག་སློབ་གཉེར་ཁང་དུ་ཨེ་མོ་རི་བོད་ཀྱི་མཐུན་ཚོགས་ཀྱི་གོ་སྒྲིག་འོག་རྒྱལ་སྤྱིའི་བརྡ་ཆད་ཚོགས་འདུ་མགོ་འཛུགས་བྱས་ཤིང་། བཤེས་བློ་བཟང་སྨོན་ལམ་ལགས་ཀྱིས་འདི་ག་ལས་ཁུངས་ནས་གསར་དུ་བཟོས་པའི་སྒྲ་བསྒྱུར་མཉེན་ཆས་དང་དེའི་རྒྱབ་ལྗོངས་བཅས་ངོ་སྤྲོད་གཏམ་བཤད་རྒྱས་པ་གནང་བ་དང་།
༢༠༡༨ ལོའི་ཟླ་ ༣ ཚེས་ ༢༧ གྱི་དགོང་མོར་ཨ་རིའི་ཨེ་མོ་རིའི་ བོད་ཀྱི་བདུན་ཕྲག་ཅེས་པའི་ལེ་ཚན་དུ་ཁོང་གིས་སྨོན་ལམ་བོད་ཀྱི་བརྡ་འཕྲིན་ཞིབ་འཇུག་ཁང་གི་ལས་གཞི་སྤྱི་དང་ལྷག་པར་ཏུ་ཉེ་ཆར་གསར་བཟོ་བྱས་པའི་སྒྲ་བསྒྱུར་གྱི་ཐད་ནས་གཏམ་བཤད་དང་དྲི་བ་དྲིས་ལན། ཚོགས་ཞུགས་པ་ཕན་ཚུན་བསམ་བློ་བརྗེ་རེས་སོགས་བྱས།
ཕྱི་ལོ་ ༢༠༡༠ ལོའི་ཟླ་བཅུ་གཅིག་པའི་ནང་ཨ་རིའི་ནེའུ་ཡོག་ཏུ་རྟེན་གཞི་བྱས་པའི་ཀུན་ཕན་ཐེབས་རྩ་ཚོགས་པས་གོ་སྒྲིག་བྱས་པའི་གསོན་གནས་དང་ཌིཇིཊོལ་ཞེས་པའི་ཚོགས་འདུར་བསྐྱོད་དེ་བོད་ཕྱི་ནང་སོགས་ཀྱི་གློག་ཀླད་ལས་རིགས་ཀྱི་མི་སྣ་མང་པོར་ཐུག་ཕྲད་དང་བསམ་ཚུལ་བརྗེ་ལེན་བྱས།
ཕྱི་ལོ་ ༢༠༡༦ ལོར་ནོར་ཝེའི་བྷིར་གྷིན་གཙུག་ལག་སློབ་ཆེན་དུ་རྒྱལ་སྤྱིའི་བོད་རིག་པའི་ཚོགས་ཆེན་ཐེངས་བཅུ་བཞི་པར་མཉམ་ཞུགས་བྱས་ནས་བོད་ཀྱི་སྐད་ཡིག་དང་ཚིག་མཛོད་རིག་པའི་སྡེ་ཚན་གསར་འཛུགས་ཀྱིས་ཚིག་མཛོད་དང་འབྲེལ་བའི་རྩོམ་ཡིག་སྒྲོགས་སྦྱང་དང་བགྲོ་གླེང་བྱས།
༢༠༡༨ ཟླ་ ༡ པོའི་ཚེས་ ༧ ཉིན་གནས་མཆོག་རྡོ་རྗེ་གདན་དུ་འབྱུང་རྩིས་ཨུཏྤལ་སྔོན་པོའི་མཉེན་ཆས་དབུ་འབྱེད་མཛད་སྒོ་བསྡུས་པ་དང་། ལོ་ཤས་རིང་དཀའ་བ་ཁྱད་བསད་ཀྱིས་ཞིབ་འཇུག་དང་གསར་གཏོད་བྱས་པའི་འབྱུང་རྩིས་ཨུཏྤལ་སྔོན་པོ་ཞེས་པའི་མཉེན་ཆས་འདི་ཉིད་བཟོ་སྐྲུན་བྱས།
ཕྱི་ལོ་ ༢༠༡༥ ལོའི་སྐུའི་གྱ་སྟོན་སྐབས་མདོ་སྨད་མི་མང་ནས་ད་བར་བོད་ཀྱི་སྐད་ཡིག་དང་འབྲེལ་བའི་མཉེན་ཆས་གསར་པ་གང་མང་བཟོས་པས་གསར་གཏོད་གཟེངས་རྟགས་གནང་།
༢༠༠༤ལོར་ཨ་རིར་གློག་བརྙན《ང་། འཕྲུལ་མི》བསྟན་པའི་ནང་དུ། -༥དབྱིབས་མཐོ་རིམ་འཕྲུལ་མི་ཞིག་ལ་ཚོད་འཛིན་ལས་རིམ་བསྒར་ཡོད་མོད། འོན་ཀྱང་འཕྲུལ་མིའི་རྩིས་རྒྱག་པའི་འཇོན་ཐང་རྒྱུན་ཆད་མེད་པར་ཆེ་རུ་ཕྱིན་པ་བསྟུན་ནས། ཁོ་ཚོས་རང་ཚུགས་ཀྱིས་བསམ་གཞིག་བྱེད་ཤེས་པ་མ་ཟད། ཚོད་འཛིན་གསང་ཨང་སོ་སོས་བཀྲོལ་ནས། རྦད་དེ་རང་ཚུགས་ཐུབ་ཅིང་མིའི་རིགས་དང་མཉམ་གནས་ཐུབ་པའི་རིག་སྟོབས་ཅན་གྱི་འཕྲུལ་ཆས་ཀྱི་ཚོགས་སྤྱི་ཞིག་གྲུབ་པ་མ་ཟད། དུས་མིའི་རིགས་ཧྲིལ་པོའི་འཕྲུལ་ཆས་ཀྱི་སྤྱི་དགྲར་འགྱུར་ཆོག་ཆོག་རེད།།དོན་དངོས་ཀྱི་ཁྲོད་དུ། གནས་ཚུལ་འདི་རིགས་ཐོན་སྲིད་དམ།
ཆེད་ལས་མཁས་པའི་གསུང་དོན་ལ། མིག་སྔར་མི་བཟོས་རིག་ནུས་ཅན་གྱི་ཆུ་ཚད་དེས་སྨན་པ་ཁག་ལ་གཤོང་ཚད་ཆེ་བའི་ཆེད་ལས་མཁས་པའི་ཤེས་བྱའི་བང་མཛོད་ཅིག་མཁོ་འདོན་ཐུབ་ཅིང་སྨན་པའི་ནད་རྟགས་དཔྱད་ཞིབ་ལ་རོགས་རམ་བྱེད་ཐུབ། གསོ་རིག་གི་ཁྱབ་ཁོངས་ནང་དུ། ཉམས་མྱོང་ཕུན་སུམ་ཚོགས་པའི་སྨན་པ་རྒན་གྲས་ཀྱི་ཚབ་བྱེད་ག་ལ་ཐུབ། འཕྲུལ་ཆས་མི་སྣའི་དེའི་ལས་འགན་གཙོ་བོ་ནི་སྨན་པར་རམ་འདེགས་བྱེད་པ་ལས་ཚབ་བྱེད་པ་དེ་མ་ཡིན། མི་བཟོས་རིག་ནུས་དེས་སྨན་པ་དཀྱུས་མའི་ལས་ཆོད་གོང་མཐོར་གཏོང་བ་དང་། སྨན་པ་རྒན་རབས་ལ་རམ་འདེགས་ཞུ་རྒྱུ་དེ་ཡིན།